ZAPISNIK
      s 25. sjednice Vijeća Gradske četvrti Črnomerec, održane 
    19. ožujka 2019. u prostorijama Područnog ureda Črnomerec, 
             Trg Francuske Republike 15/1, s početkom u 16:00 sati

Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Dragutin Buden, Hana Jušić,
Vlado Crkvenac, Maja Čižić, Tomislav Domes, Josip Jelić, Tomislav Kolačny, Tamara Čubretović, Branko Matun, Ana Marija Pilaš, Miroslav Šurbek. 

Nenazočni članovi Vijeća Gradske četvrti Črnomerec: 
Siniša Ružić
Ostali nazočni: Terezija Bačun članica VMO „Bartol Kašić“, Branko Kasalo predsjednik VMO Jelenovac, Danijel Vuk predsjednik VMO Medvedgrad, Sandra Bregant, predsjednica VMO „Sveti Duh“, Jaka Mustapić predsjednica VMO Šestinski dol – Vrhovec, Marko Grbeš, predsjednik VMO Gornja Kustošija, Snježana Ordanić, voditeljica Područnog odsjeka Črnomerec, Nevenka Antunović, stručni referent za rad mjesne samouprave i Maja Mateša stručni referent za rad mjesne samouprave.

Predsjednik pozdravlja prisutne, posebno pozdravlja predsjednice i predsjednike mjesnih odbora te kaže da je danas jako važan dan, jer ćemo izglasat Prijedlog Plana komunalnih aktivnosti za Gradsku četvrt Črnomerec u 2019. To nam je jako bitno jer  sam jučer razgovarao sa gradonačelnikom i obaviješten  sam da se Plan donese do 31. ožujka 2019. 

Predsjednik daje Zapisnik s 24. sjednice na glasovanje 
Jednoglasno (14 glasova ZA) usvojen je Zapisnik s 24. sjednice Vijeća.

Predsjednik daje dnevni red sa točkama: Prijedlog Plana komunalnih aktivnosti Gradske četvrti Črnomerec u 2019. i  Informacije, pitanja i prijedlozi na glasovanje.

Tomislav Kolačny kaže da je poslao prijedlog dopune dnevnog reda kojim predlaže da se domari biraju iz socijalno ugroženih obitelji sa područja Gradske četvrti Črnomerec te da se u prijedlog Plana komunalnih aktivnosti Gradske četvrti Črnomerec u 2019. uvrste slijedeće akcije: izgradnja pločnika uz zapadnu stranu ulice Frateršćica od autobusnog stajališta ZET-a do Frateršćice kbr. 5, izgradnja kružnog toka na križanju ulice Črnomerec-Krčelićeva-Milana Rojca, izgradnja igrališta za djecu  Sveti Duh 181
Jelenovac, Uz šetnicu Veliki potok, sanacija ulice Dražice, sanacija ulice Ivana Oršanića, Mali Bijanik površinska odvodnja i sanacija kolnika, izgradnja nadstrešnica na autobusnim stajalištima ZET-a prema već donesenom planu. Traži očitovanje u svezi toga.
Josip Jelić se javlja i traži dopuštenje da pojasni pa kaže da mora odraditi dodatne konzultacije u svezi njegova prijedloga dopune i moli da se odgodi za slijedeću sjednicu.
Tomislav Kolačny prihvaća predloženo.
Predsjednik daje na glasovanje dnevni red. 

Jednoglasno usvojen slijedeći

                                                          d n e v n i  r ed

1. Prijedlog Plana komunalnih aktivnosti Gradske četvrti Črnomerec u 2019.
       2.   Informacije, pitanja i prijedlozi
	

Ad.1.   Prijedlog Plana komunalnih aktivnosti Gradske četvrti Črnomerec u 2019.

Predsjednik kaže da su dobili prijedlog Plana komunalnih aktivnosti te daje riječ Branku Matunu.
Branko Matun kaže da se nisu dogovorili i nije se pripremio da obrazlaže Prijedlog Plana komunalnih aktivnosti.
Predsjednik pita tko se javlja te daje riječ Hani Jušić.
Hana Jušić traži da joj se pojasni zašto se u ovom novom Prijedlogu Plana dosta rezalo na uređenjima dječjih igrališta i sva sredstva su preusmjerena u ukupnom iznosu od 2.500.000,00 kn za uređenje prostora mjesne samouprave VMO „Bartol Kašić“ u Ilica 227 (Kino Kalnik). Ističe da od 2015. godine se to najavljuje kroz medije i od gradonačelnika da će se tu napraviti veliki kulturni centar za čitav kvart u kojem bi dio novaca po tadašnjim natpisima trebao dati Gradski ured za kulturu a dio Vijeće, i nekako se stalno razvlači. Sad se odjednom fantomski pojavljuje s tim iznosom koji je viši od četvrtine budžeta Vijeća. Po čitavom gradu postoje Centar za kulturu npr. Trešnjevka, „August Cesarec“ i zašto mi sa tako velikom cifrom ulažemo. Tu je predstavljeno da bi Mjesni odbor „Bartol Kašić“ u tom centru dobio  jednu sobu.
Predsjednik daje riječ Branku Matunu.
Branko Matun kaže da u Planu piše Ilici 227, MO „Bartol Kašić“, ali nije to već je to Centar za kulturu.
Snježana Ordanić Vijeće Gradske četvrti Črnomerec je tražilo Ilicu 227 za svoj prostor. Prostor kao takav je kompletno dodijeljen VMO „Bartol Kašić“ i VGČ Črnomerec na korištenje. Nema više naziva Kino Kalnik, već je to prostor mjesne samouprave.
Hana Jušić znači u prostor mjesne samouprave, u kojem će biti uredi mjesnog odbora se ulaže 2.500.000,00 kuna.
Snježana Ordanić kaže da je to kompletno uređenje prostora sa dvoranom.
Hana Jušić nije mi jasno da su potrebe mjesnog odbora za tako velikim objektom sa dvoranom.
Josip Jelić odgovara da smo mi dali izjavu prije tri godine kada je bio obilazak gradonačelnika na terenu, tada je gradonačelnik rekao da Vijeće Gradske četvrti Črnomerec osigura  1.000.000, 00 kuna a da će Grad dati ostatak novca, to je bilo otprilike ukupno 5.000.000,00 kuna. Mi  smo osiguravali 1.000.000,00 kuna i neki radovi su napravljeni. Nije to samo 2.500.000,00 kn, već 5.000.000,00 kn. To je samo u ovoj godini.
Hana Jušić zar nije taj prostor najavljivan velebno i da će to biti prostor kulture, prostor za okupljanje građana, a ne za 20 ljudi koji sjede po mjesnim odborima i u gradskoj četvrti.
Tomislav Kolačny kaže da Grad Zagreb nije svoj dio dogovora odradio ulaganjem u Ilicu 227, te će i slijedeće godine tražiti da Vijeće osigura novih 2.500.000,00 kn. Traži da dobijemo revidirani troškovnik i uvid u realnu vrijednost tih radova, jer procjena radova prije tri godine nije relevantna danas. 
Branko Matun obrazlaže da bi Grad Zagreb uredio taj prostor mi smo na Vijeću trebali donijeti zaključak da se odričemo prava korištenje prostora u Ilici 227, ali stav, BM 365 Stranke rada i solidarnosti, je da prostor ostaje na korištenje Vijeću Gradske četvrti Črnomerec. Tim više  što su sve stranke u svojem programu imale uređenje Ilice 227 kao kulturnog centra. Iznos od osiguranih sredstava, 2.500.000,00 kn će morati ići na sjednicu Gradske Skupštine, da Vijeće dobije suglasnost za ulaganje jer prelazi 1.000.000,00 kuna. To će biti prostor mjesne samouprave, MO „Bartol Kašić“, ali će ga koristiti svi građani Črnomerca. 
Hani Jušić nije jasno kako bi Vijeće Gradske četvrti Črnomerec trebalo upravljati Kulturnim centrom koji imaj zaposlenike.
Tomislav Domes pita kako bi upravljali Kulturnim centrom, da li bi zapošljavali ljude, od kud se upravlja s tim, da li se nama Udruge javljaju pa mi njima dajemo termine?
Ljiljana Peršinec kaže da u Ilici 227 nisu riješeni imovinsko pravni odnosi i nije riješen protupožarni put te ne možemo ulagati u nešto što mi nećemo moći koristiti jer nećemo dobiti uporabnu dozvolu.
Branko Matun daje informaciju da je građevinska dozvola izdana 2010. godine, što znači da su imovinsko pravni odnosi riješeni.
Tomislav Kolačny ima informaciju da će biti problema sa uporabnom dozvolom jer ne postoji protupožarni put do Ilice 227(Kina Kalnik). Grad bi trebao otkupiti susjednu privatnu parcelu da se omogući protupožarni put, što do sad nije napravljeno. Ako se ide u otkupljivanje parcele to će iziskivati dodatna sredstva, a vidimo da Grad Zagreb nije ništa poduzeo.
Zdravko Banožić kaže da ako je izdana građevinska dozvola ne znači da će biti izdana uporabna dozvola. Želio je skrenuti pažnju na Statut Grada Zagreba koji u svom članku 41. točki 5. kaže da Gradska Skupština odlučuje o stjecanju i otuđivanju nekretnina te raspolaganju ostalom imovinom Grada Zagreba čija pojedinačna vrijednost je veća od 1.000.000,00 kuna. Praktički uređenje Ilice 227 je u nadležnosti Gradske Skupštine.
Josip Jelić kaže da smo prije osigurali 1.000.000,00 kn za Ilicu 227, vjerojatno zbog tog razloga.
Tomislav Kolačny konstatira da o u zadnjih deset godina nismo imali realiziran projekt  Kulturnog centara, budimo realni ni sa ovim osiguranim sredstvima u  Planu taj prostor neće biti u funkciji ove godine.
Predsjednik predlaže da se povuče prijedlog izgradnje kina Kalnik predlaže da se na razmatranje uzme  Plan komunalnih aktivnosti Gradske četvrti Črnomerec odnosno prijedlog Plana komunalnih aktivnosti Gradske četvrti Črnomerec u 2019. sa prošle sjednice, kada je odgođeno donošenje plana za slijedeću sjednicu. Dakle da se makne kino Kalnik.
Matun Branko predlaže da se odgodi sjednica za sedam dana. 
Predsjednik  kaže da će se danas glasovati o Planu.  
Josip Jelić napominje da imaju  dužnost donijeti Plan komunalni aktivnosti i Financijski plan kao i sve ostalo što je propisano Pravilima.
Zdravko Banožić  čita članak 28. Pravila Gradske četvrti koji kaže da gradonačelnik Grada Zagreba može raspustiti Vijeće gradske četvrt ako između ostalog ne donese Financijski plan i godišnji Izvještaj o izvršenju Financijskog plana te ne izvršava povjerene mu poslove. te konstatira da  moraju  donijeti  Plan komunalnih aktivnosti.  
Predsjednik obavještava da će sada dobiti nadopunu Plana.  
(Josip Jelić dijeli Plan komunalnih aktivnosti koji ne sadrži kino Kalnik već akcije koje su predložene prije od Odbora za komunalne akcije)
Predsjednik obrazlaže da se prijedlog Plana sa ove sjednice, ne cijeli nego ovaj dio koji se tiče kina Kalnik nadopunjava te će se raspravljati o prijedlog Plana koji je dobiven kao prijedlog dopune za prošlu 24. sjednicu Vijeća Gradske četvrti Črnomerec, povlači prijedlog za kino Kalnik i nadopunjava sa drugim akcijama.  	
Branko Matun traži stanku za klub.
Predsjednik pita  koliko vas ima. (Nitko ne odgovara)
Josip Jelić  kaže da treba pet vijećnika ispred  kluba koji bi zatražili stanku.
Tamara Čubretović  moli predsjednika da zatraži stanku za klub.
Predsjednik objašnjava da nije znao kad se radio plan da iznosi u Planu iznad 1.000.000,00 kn. moraju ići na sjednicu Gradske Skupštine na suglasnost, te predlaže glasovanje o promijenjenom  Planu.  
Predsjednik otvara raspravu
Tamara Čubretović  moli predsjednika da zatraži stanku za klub.
Predsjednik otvara raspravu.
Josip Jelić obrazlaže amandmane na Plan.
Predsjednik zahvaljuje kolegi na obrazlaganju. 
Maja Čižić mi smo dobili plan kao materijal za ovu sjednicu i pretpostavljam da je svako sa svojom strankom prošao plan, a na sjednici nam se dijeli promjena i nadopuna plana i ne razumijem u čemu je problem da se sjednica odgodi za dva dana. Moramo se sa svojim strankama dogovoriti.
Branko Matun također traži odgodu sjednice za dva dana.
Predsjednik ne prihvaća odgodu sjednice te obrazlaže da nije znao da bez odobrenja Skupštine se ne smije trošiti više od 1.000.000,00 kuna, a mi smo stavili 2.500.000,00 kn. 
Vlado Crkvenac kaže da mi dajemo prijedlog Skupštini i pitanje je da li će to proći na Skupštini, a kino Kalnik ili kako ga već zvali moramo privesti kraju. 
Zdravko Banožić kaže još jednom da gradonačelnik može raspustiti vijeće ukoliko ne obavlja svoje dužnosti.

Tamara Čubretović i Branko Matun izlaze iz prostorije.

Predsjednik konstatira da se nitko više ne javlja za raspravu te daje na glasovanje prijedlog Plana komunalnih aktivnosti Gradske četvrti Črnomerec u 2019., koji je sastavni dio zapisnika.

Vlado Crkvenac izlazi iz prostorije.


- 8 glasova „ZA“ (Martin  Postružin, Josip Jelić, Zdravko Banužić, Ana Marija Pilaš, Miroslav Šurbek, Dragutin Buden, Ljiljana Peršinec, Tomislav Kolačny)
-  3 glasa PROTIV (Maja Čižić, Hana Jušić i Tomislav Domes) 

U prostoriju se vraćaju Tamara Čubretović, Branko Matun i Vlado Crkvenac.

Vlado Crkvenac traži da predsjednik, stavi  još jednom Plan na glasovanje.
Predsjednik odgovara da je Plan izglasan. 
Maja Čižić pita za što su glasali? 
Josip Jelić po Poslovniku Gradske četvrti Črnomerec, vijećnici koji nisu bili prisutni, kao gospodin Siniša Ružić, koji se ispričao, tretira ih se kao da nisu glasovali.
Vlado Crkvenac ima pitanje, kako ste nas vijećnike upisali koji nismo bili prisutni prilikom glasovanja, molim službu odgovor.
Nevenka Antunović čita 8 glasova „ZA“ (Martin  Postružin, Josip Jelić, Zdravko Banužić, Ana Marija Pilaš, Miroslav Šurbek, Dragutin Buden, Ljiljana Peršinec, Tomislav Kolačny) i 
 3 glasa PROTIV (Maja Čižić, Hana Jušić i Tomislav Domes) 

Tamara Čubretović ima primjedbu da nije korektno što se iskoristio trenutak kad nisu svi bili u prostoriji, da se  Plan stavi na glasovanje..
Branko Matun kaže da se radi potpuno neprimjereno.
Josip Jelić objašnjava da Poslovnik o radu gradske četvrti jasno propisuje, da bi mogli dobiti pauzu trebate  imati pet ljudi koji su sa vama podigli ruke da traže pauzu. Obzirom da vi to niste imali, tražili ste u ime kluba koji nije konstatiran kao tijelo unutar Vijeća Gradske četvrti Črnomerec. Niste mogli dobiti pauzu jer 1/3 vijećnika može zatražiti pauzu ili predsjednik sam može odrediti pauzu ili odgoditi sjednicu na određeno vrijeme. 
Što se tiče vašeg izlaska van, bez da ste rekli razlog izlaska, vi ste otišli na interne konzultacije, ovdje je počela rasprava, da li da se stavi ili ne stavi plan na glasovanje, pritom ne znajući da li će te se vi vratiti. Plan je bio predložen kakav je bio predložen, nakon silnih intervencija unutar samog plana i nakon određenih momenata koji su se na samoj sjednici pokazali jasni, a koji se tiču imovinsko- pravnih odnosa i uporabne dozvole, te su predloženi amandmani prihvaćeni.
Predsjednik obrazlaže da se Plan mora donijeti da se počne raditi.
Hana Jušić traži pojašnjenje da li smo mi glasali o tome da ćemo raspravljati o prethodnom Planu kao da je on taj ili smo mi usvojili taj Plan?
Predsjednik odgovara da se Plan usvojio.
Maja Čižić pita koji Plan?
Predsjednik to je onaj plan što ste dobili kao dopunu za prošlu 24. sjednicu.
Hana Jušić pa dobili smo ga ali kad smo mogli o njemu raspravljati.
Josip Jelić pojašnjava da je prvotni plan koji je svima poslan prije 20 dana na kojem se radi od desetog mjeseca.
Maja Čižić kaže da su im sada „uvalili“ jedan drugi Plan, koji ima toliko točaka, kako će te vi opravdati građanima Črnomerca, predsjednicima mjesnih odbora koji tu sjede da je Plan usvojen bez da smo o njemu raspravljali.
Josip Jelić odgovara da je zahtjev Maje Čižić za Plan bio u nekoliko točaka, i tih nekoliko točaka je bilo usklađeno sa VMO Sveti Duh i VMO Medvedgrad. Ako niste provjerili u prijašnjem  Planu koji ste  dobili na e-mail  izbačene su sve točke koje ste vi predložili. U ovom Planu sad koji ste dobili su reanimirane  vaše točke, plus što je Tomislav Kolačny molio da se dodatno stavi, što smatra da je nužno da se napravi.
 Maja Čižić kaže da se bori za ono što traže građani. Smatra da ovo nije uredu. Šta se dešava da se sjednica odgodi za dva dana?
Tamara Čubretović smatra da ovo nije korektno, premda tvrdite da je sve po Statutu i Pravilima, niti je  korektno niti je etično. Prvo je tražila nekoliko puta  stanku za klub, i nije našla pozitivan odaziv, a kada nisu imali drugu situaciju nego su izašli, da se konzultiramo, iskoristili ste priliku dok nas nema, premda bi ishod bio identičan.
Vlado Crkvenac kaže da ne bi bio identičan.
Tamara Čubretović kaže da većini ljudi koji su ovdje, ono što je najbitnije, nije jasno za što smo mi ovdje glasali. Rasprave uopće nije bilo. Sramotno je pred građanima Črnomerca da smo sada usvojili Plan za kojeg većina vijećnika i čak onih koji su glasali ne znaju za šta su glasali. To je ne etično. 
Vlado Crkvenac se slaže sa ovim što je kolegica izjavila te da se trebalo raspravljati o Planu i da se treba voditi po načelu dogovora, jer je pitao da li je dogovoreno oko plana, i dobio je potvrdan odgovor.  
Tamara Čubretović napominje predsjedniku da to nije ono što je dogovoreno na klubu

  Ad    2.   Informacije, pitanja i prijedlozi

Predsjednik otvara raspravu po točki informacije, pitanja i prijedlozi.

Josip Jelić predlaže Tamari Čubretović kao zastupnici Gradske skupštine Grada Zagreba da se založi na aktualnom satu za projekt Kina Kalnik da Grad Zagreb preuzme financiranje i da se založi za izgradnju osnovne škole u Gornjoj Kustošiji. Projekt Veliki Potok je obećavan već zadnjih 20 godina. Nedopustivo je da se na Črnomercu niti jedna kapitalna investicija ne dovršava.
Tamara Čubretović odgovara da je već dva puta na aktualnom satu pitala gradonačelnika za osnovnu školu u Gornjoj Kustošiji, jednom za Kino Kalnik  je pitao kolega Klasić  i jednom za Veliki Potok. Ono što je obećano je rješavanje osnovne škole u Gornjoj Kustošiji i rješavanje kina Kalnik, a za Veliki potok  su  izglasana sredstva iz Europske unije, no kada će se to početi rješavati ovisi o rješavanju imovinsko pravnih odnosa.
Maja Čižić pita predsjednika tko bira domare po mjesnim samoupravama i  po kojim kriterijima
Predsjednik odgovara da je on predložio u dogovoru sa koalicijskim partnerima. 
Maja Čižić (dijeli listu sa popisom domara po mjesnim odborima) pita koji su kriteriji za izbor domara jer smatra da bi domari trebali biti potrebiti. Zanima je zašto nema Katice Mužek, Gornja Kustošija, koja je potrebita. Smatra na među sadašnjim domarima ima i onih koji nisu među potrebitima te pita tko je Mijo Peršinec. 				
Josip Jelić obrazlaže na koji način se biraju domari.
Maja Čižić napominje da su u sukobu interesa. 
Tomislav Kolačny predlaže da domari budi iz socijalno ugroženih obitelji.
Miroslav Šurbek opisuje poslove domara.
Predsjednik zatvara sjednicu
 
Sjednica je završila u 17.30 sati.

Zapisnik sastavila:
Maja Mateša

								        Predsjednik Vijeća 
                                                                                         	             Gradske četvrti Črnomerec

								         Martin Postružin

Zagreb,  19. ožujka 2019.

